Benjamin Lee Whorf

Benjamin Lee WHORF /hwɔːrf/ (n. la 24-an de aprilo 1897 en Winthrop, Masaĉuseco ; m. la 26-an de julio 1941 en Wethersfield, Konektikuto) estis usona amatora lingvisto, plej konata pro la hipotezo de Sapir-Whorf, kiu estas nomita laŭ li. 

Benjamin Lee Whorf estas plej konata pro sia laboro pri indiĝenaj amerikaj lingvoj, precipe la hopia, kaj pro la polemika tezo de "lingva relativeco". Ĉi-lasta asertas, ke la gramatikaj kaj leksikaj strukturoj de la propra (gepatra) lingvo havas efikon sur la pensadon de ulo.

Li laboris kiel kemia inĝeniero kaj estis dungito de fajroasekuro en Hartford, Konektikuto. ; 

 La hipotezo 
Diplomiĝinto de Universitato Yale, li estis studento de Edward Sapir, de kiu li prenus la etnolingvistikan hipotezon por konduki al tio, kio nuntempe estas konata kiel la Sapir-Whorf-hipotezo. Ĉi tiu teorio, severa versio de lingva relativismo, pridubita de multaj lingvistoj kaj defendita de multaj aliaj (Lakoff, 1987; Levinson, 2003), asertas, laŭ la propraj vortoj de Whorf, keHomoj, kiuj uzas klare malsamajn gramatikojn, estas direktitaj de siaj respektivaj gramatikoj al malsamaj specoj de observado kaj malsamaj taksadoj de ŝajne similaj observadoj; ili tial ne estas ekvivalentaj kiel observantoj, sed devas alveni al iuj malsamaj vidpunktoj pri la mondo (Whorf, Benjamin Lee, 1940, <<Lingvistiko kiel Ekzakta Scienco>>, en Whorf, Benjamin Lee, 1971, Lingvo, Penso kaj Realeco, pp. 249-262).Alivorte, Whorf teorias, ke la lingvo, kiun ni parolas, influas nian pensadon, ĉar la reala mondo de ĉiu persono estas senkonscie formita de la lingvaj kutimoj de la grupo, al kiu ili apartenas. Tiel, lingvo formas nian sperton pri la mondo.

 Referencoj 

 Eksteraj ligiloj 

Kategorio:Usonaj teozofoj
Kategorio:Historiaj lingvistoj
Kategorio:Usonaj antropologoj
Kategorio:Usonaj mezamerikistoj